Vitali Kim

Vitali Kim (ukraina keeles Віталій Олександрович Кім; sündinud 13. märtsil 1981 Mõkolajivis) on Ukraina ettevõtja ja poliitik, Mõkolajivi oblastiadministratsiooni ülem.

Elulugu
Kim alustas ettevõtlust 1998. aastal ja oli järgnenud aastatel tegev mitmes ettevõtte peamiselt Mõkolajivis. Aastatel 2015–2016 osales ta Ukraina põllumajandusministeeriumi analüütikaosakonna töös.Кім Віталій Олександрович Слово і Діло. 

2019. aasta presidendi- ja parlamendivalimiste ajal töötas ta partei Rahva Teener Mõkolajivi staabis.  2020. aastal kandideeris ta Rahva Teenri nimekirjas, ehkki parteisse kuulumata Mõkolajivi linnavolikokku.Виборчі списки кандидатів у депутати місцевої ради cvk.gov.ua. Sama aasta 25. novembril nimetas president Volodõmõr Zelenskõi ta Mõkolajivi oblastiadministratsiooni ülemaks.УКАЗ ПРЕЗИДЕНТА УКРАЇНИ №517/2020 Про призначення В.Кіма головою Миколаївської обласної державної адміністрації president.gov.ua.

2022. aastal kogus Kim seoses Venemaa sissetungiga Ukrainasse tuntust oma regulaarsete motiveerivate videopöördumistega.A Ukrainian Governor Tries To Keep Up His Region's Spirits rferl.org, 5. märts 2022.Yaroslav Trofimov. Russian Invasion Turns Ukraine’s Local Politicians Into Resistance Leaders The Wall Street Journal, 8. märts 2022.

Tunnustus
 2022 Bohdan Hmelnõtskõi ordeni III klassУКАЗ ПРЕЗИДЕНТА УКРАЇНИ №112/2022 Про відзначення державними нагородами України president.gov.ua.

Isiklikku
Kim on korea päritolu. Ta on abielus ning tal on kaks tütart ja üks poeg.

Viited

Kategooria:Sündinud 1981